শিল্পায়ন আর নগরায়ন আমাদের পরিবেশকে কিভাবে বিষিয়ে তুলেছে – ভাবতেই দম বন্ধ হয়ে আসে। টঙ্গীর পাশে তুরাগ , তারপর বালু নদী সব পচা দুর্গন্ধ যুক্ত পানিতে সয়লাব। বুড়িগঙ্গার কথাতো সর্বজন বিদিত। গাজীপুরের ভাওয়াল-মির্জাপুরের পাশ দিয়ে একটা নদী বয়ে গেছে – সেখানেও পচা পানি, দুর্গন্ধে ঠাসা। যশোরের নড়াইল গেলাম , বিশ্বখ্যাত চিত্রশিল্পী এস এম সুলতানের বাড়ির পাশ দিয়ে বয়ে যাওয়া চিত্রা নদী – সেটাও ভয়াবহ দূষনের শিকার।